வெள்ளி இருகுரோமேட்டு

வெள்ளி இருகுரோமேட்டு (Silver dichromate) என்பது Ag2Cr2O7  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தண்ணீரில் கரையாத இச்சேர்மம் சூடான தண்ணீருடன் சேர்த்து சூடாக்கும் போது சிதைவடைகிறது.

தயாரிப்பு 
பொட்டாசியம் இருகுரோமேட்டின் நீர்த்தக் கரைசலுடன் நீர்த்த வெள்ளி நைட்ரேட்டுக் கரைசலைச் சேர்ப்பதால் வெள்ளி இருகுரோமேட்டு உருவாகிறது.

K2Cr2O7 (aq) + 2 AgNO3 (aq)→ Ag2Cr2O7 (s) + 2 KNO3 (aq)

பயன்கள் 
கரிம வேதியியலில் இதனுடன் தொடர்புடைய அணைவுச் சேர்மங்கள் ஆக்சிசனேற்றியாகப் பயன்படுகின்றன. உதாரணமாக, டெட்ராகிசு(பிரிடின்)வெள்ளி இருகுரோமேட்டுச் சேர்மம் ([Ag2(py)4]2+[Cr2O7]2−) பென்சைலிக் மற்றும் அல்லைலிக் ஆல்ககால்களை  தொடர்புடைய கார்பனைல் சேர்மங்களாக மாற்ற உதவுகிறது.

மேற்கோள்கள் 

குரோமேட்டுகள்
ஆக்சிசனேற்றிகள்
வெள்ளி சேர்மங்கள்
டைகுரோமேட்டுகள்